b'\n_START_ARTICLE_\nNigger (hund)\n_START_PARAGRAPH_\nNigger var en sort labrador retriever som tilh\xc3\xb8rte oberstl\xc3\xb8ytnant Guy Gibson, og som var maskott for No. 617 Squadron. Nigger d\xc3\xb8de 16. mai 1943, dagen f\xc3\xb8r Operasjon Chastise, da han ble p\xc3\xa5kj\xc3\xb8rt av en bil.\n_START_SECTION_\nFilmsensurering\n_START_PARAGRAPH_\nNigger ble portrettert i filmen The Dam Busters fra 1955. Han ble nevnt ved navn flere ganger i filmen. Ordet \xc2\xabnigger\xc2\xbb, som var vanlig \xc3\xa5 bruke som navn p\xc3\xa5 den tiden, har i ettertid blitt uakseptert i media. I 1999 sendte det britiske TV-selskapet ITV en sensurert versjon av filmen, hvor alle nevninger av navnet var fjernet. ITV la skylden p\xc3\xa5 det regionale kringkastingsselskapet London Weekend Television, som igjen p\xc3\xa5sto at en yngre ansatt var ansvarlig for de uautoriserte kuttene. N\xc3\xa5r ITV igjen viste den sensurerte versjonen i juni 2001, fikk de kritikk fra Index of Censorship som kalte det for \xc2\xabun\xc3\xb8dvendig og tullete\xc2\xbb, og mente at kuttene gjorde at det oppsto feil i filmens sammenheng..'